Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1751

(1) Minden negyedév végét követõ két hónap során, a kedvezményezett országoknak jelenteniük kell a Bizottságnak, a csalások feltárására létrehozott európai hivatalnak minden olyan szabálytalanságot, amely elõzetes igazgatási vagy bírósági vizsgálat tárgyát képezte. Ennek érdekében, lehetõség szerint a következõkrõl kell részletekkel szolgálniuk: — az ISPA által támogatott projekt részletei, — a megszegett rendelkezések, a kiadások jellege és összege; azokban az esetekben, amikor kifizetés nem történt, az az összeg, melyet jogosulatlanul fizettek volna ki, ha a szabálytalanságra nem derült volna fény, kivéve, ahol a hiba vagy gondatlanság még a kifizetés elõtt kiderült és sem hatósági, sem bírói úton nem történik felelõsségre vonás, — a teljes összeg és ennek megoszlása a különbözõ finanszírozási források között, — a szabálytalanság elkövetésének idõszaka vagy idõpontja, — a szabálytalanság elkövetése során alkalmazott módszerek, — a szabálytalanság feltárásának módja, — a szabálytalanságra vonatkozó hivatalos jelentést megfogalmazó nemzeti hatóságok vagy szervek, — a pénzügyi következmények, a kifizetések felfüggesztése, ha történt ilyen, valamint a behajtás lehetõségei, — az elsõ olyan információ idõpontja és forrása, amelynek alapján felmerült a szabálytalanság gyanúja; a szabálytalanságról összeállított hivatalos jelentés dátuma; ha szükséges, a kedvezményezett ország és az érintett harmadik országok, — az érintett természetes és jogi személyek, kivéve, ha az adott szabálytalanság jellege miatt erre nincs szükség a szabálytalanságok leküzdéséhez.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes